recursal/SuperWikiNEXT-32B huggingface dataset:
**رواں سکہ لاکر بچے** یا **کائن آپریٹیڈ بے بیز** ان اطفال کو کہا جاتا ہے جنہیں عوامی لاکروں میں چھوڑ دیا جاتا ہے، جو زیادہ تر جاپان اور چین میں ہوا کرتا ہے۔ اس کے پس پردہ یہ مفروضہ ہے کہ ایسے لاکروں کو وہاں کے خدمت گزار وقتًا فوقتًا دیکھتے رہتے ہیں اور ان بچوں کو جلد ہی ڈھونڈ لیا جائے گا؛ تاہم، ایسے کئی بچے فوت ہو چکے ہیں۔ 1980ء سے 1990ء کے بیچ 191 ایسے معاملے سامنے آئے ہیں جن میں یہ بچے مردہ پائے گئے، جو اس عرصے کی کل بچہ کشی کے معاملوں کی 6% تعداد ہے۔ حال کے کچھ سالوں میں اوساکا کی حکومت نے ایک گروہ تشکیل دیا ہے جس کا مقصد استحصال کردہ اور غفلت کے شکار بچوں کو کھوج نکالنا اور ان تحفظ کرنا۔ 1993ء میں ان لوگوں ایک ہدایت نامہ شائع کیا جس میں بچوں کے استحصال سے جوجنے کے بارے میں لکھا تھا، تاہم جاپانی انتظامیہ اب بھی بد سلوکی سے متعلق قدیم قوانین کا استعمال کرتی ہے۔ جدید قانون سازی جاری ہے۔

مزید دیکھیے
-----------

* *کائن لاکر بے بیز* (ناول)
* ترک اولاد
* بچوں کا استحصال
* بچوں سے غفلت
* غفلت

حوالہ جات
---------

1. ↑  Kouno، Akihisa؛ Charles F. Johnson (1995). "Child abuse and neglect in Japan: Coin-operated-locker babies". *Child Abuse and Neglect*. **19** (1): 25–31. ISSN 0145-2134. doi:10.1016/0145-2134(94)00108-7.
علم نجوم میں کسی بھی مخصوص وقت اور مقام پر کواکب کی بروج اور بیوت میں پوزیشن کے نقشے کا نام **زائچہ** ہے۔ اس کو عربی میں مخططات الابراج، سنسکرت میں راشی چکر، ہندی میں کنڈلی (جنم پتر) اور انگریزی میں ہورو اسکوپ یا چارٹ کہتے ہیں۔

مبادیات
-------

علم نجوم میں ہر زائچہ بارہ خانوں پر مشتمل ہوتا ہے جس میں کواکب و بیوت کی 12 بروج میں پوزیشن درج ہوتی ہیں۔ کواکب یعنی سیارگان کو کبھی ان کے مخخف سے اور کبھی علامات سے ظاہر کیا جاتا ہے۔ زائچہ کا پہلا خانہ، طالع کہلاتا ہے۔ مغربی یا یونانی طرز پر بنے زائچے دائرہ نما جبکہ ہندی اور عرب طرز پر بنے زائچے مربع نما ہوتے ہیں۔

بنیادی ریاضی اور علم ہیئت سے شد بد رکھنے والا کوئی بھی شخص بآسانی زائچہ بنا سکتا ہے۔ اس کی مثال بالکل ٹگ آف وار گیم یا کسی عمارت کے نقشے کی سی ہے۔ پاکستان میں اکثر لوگ زائچہ کو کواکب کی پوزیشن کی بجائے تعویز، نقش، علم الاعداد یا دست شناسی سے اخذ کردہ مرموز شے سمجھ لیتے ہیں جو درست نہیں۔ کمپیوٹر کی ترویج اور روز بروز بڑھتی مہارت کے باعث اب زائچہ کشید کرنے کے کئی سافٹ ویئر انٹر نیٹ پر دسیتاب ہیں جو کسی بھی مقام اور وقت کے لیے نہ صرف سیارگان کی درست ترین پوزیشن بلکہ متعلقہ ذیلی زائچے، قوت و ضعف، نظرات، ادوار(دشا) اور حرکات کواکب (گوچر) کے جدول لمحوں میں تخمین کرسکتے ہیں۔ اس ضمن میں ہندوستان اور امریکہ کا تحقیقی کردار قابل ستائش ہے۔

اقسام
-----

* زائچہ پیدائش (جنم کنڈلی)
* وقتی زائچہ (پرشن کنڈلی)
* ملکی زائچہ (راجیا کنڈلی)
* سالانہ و ماہانہ زائچہ (ورش پھل کنڈلی)
* اختیاری زائچہ (مہورت کنڈلی)

اقسام بلحاظ ظاہری شکل
---------------------

* یونانی غیر گھڑی وار دائرہ نما (ساکن بیوت، متحرک بروج)
* یورپی غیر گھڑی وار مربع نما (ساکن بیوت، متحرک بروج)
* عرب اور تاجک غیر گھڑی وار مربع نما (ساکن بیوت، متحرک بروج)
* شمالی ہند غیر گھڑی وار مربع نما (ساکن بیوت، متحرک بروج)
* مشرقی ہند غیر گھڑی وار مربع نما (ساکن بروج، متحرک بیوت)
* جنوبی ہند گھڑی وار مربع نما (ساکن بروج، متحرک بیوت)

حوالہ جات
---------
**سائنس** حیدرآباد، دکن سے شائع ہونے والا ایک ہندوستانی مجلہ تھا، جسے جنوری سنہ 1928ء میں مولوی عبد الحق نے انجمن ترقی اردو، ہند کے تحت جاری کیا۔ یہ مجلہ دسمبر 1940ء تک سہ ماہی رہا، بعد ازاں جنوری 1941ء سے اسے ماہنامہ کر دیا گیا۔ مجلہ کا آخری شمارہ 1948ء میں شائع ہوا اور اس کے بعد یہ رسالہ بند ہو گیا۔

سہ ماہی سائنس کی ادارت کے لیے مولوی عبد الحق نے ممتاز ماہرین سائنس کو منتخب کیا تھا۔ مجلہ کے پہلے مدیر جامعہ عثمانیہ کے صدر شعبہ کیمیا ڈاکٹر مظفر الدین قریشی تھے۔ ایک سال بعد یعنی 1929ء میں جامعہ عثمانیہ کے شعبہ کیمیا کے معاون پروفیسر محمود احمد خان مدیر منتخب ہوئے۔ اس رسالے کا دفتر حیدرآباد دکن میں قائم کیا گیا تھا۔

مجلس ادارت
----------

رسالہ سائنس کی مجلس ادارت میں درج ذیل اہل علم موجود تھے:

* مولوی عبد الحق
* مظفر الدین قریشی (مدیر)
* ڈاکٹر ایس ایس بھٹناگر
* ڈاکٹر محمد رضی الدین صدیقی
* ڈاکٹر بابرمرزا
* ڈاکٹر سلیم الزماں صدیقی
* ڈاکٹر محمد عثمان خاں
* سید ہاشمی فریدآبادی
* ڈاکٹر ڈی ایس کوٹھاری
* ڈاکٹر غلام دستگیر
* محمود احمد خاں
* سید شاہ محمد
* محشر عابدی
* آفتاب حسن
* محمد نصیر احمد عثمانی

اشاعت نو
--------

متحدہ ہندوستان کی تقسیم کے بعد انجمن ترقی اردو، پاکستان کا قیام عمل میں آیا۔ 1951ء یا 1952ء میں پاکستان سے اس کا دوبارہ آغاز کیا گیا۔ تب اس کے نگران اعلیٰ مولوی عبد الحق تھے۔ میجر آفتاب حسن رسالے کی ادارت و ترتیب میں پیش پیش تھے۔ مگر ان کا نام رسالے میں بطور ادارتی عملہ کبھی نہیں آیا۔ رسالہ صرف دو سال تک شائع ہوا، بعد ازاں میجر آفتاب حسن اور مولوی عبد الحق کے درمیان شدید اختلافات کی وجہ سے بند ہو گیا۔

میجر آفتاب حسن نے 1955ء میں سائنٹفک سوسائٹی پاکستان قائم کی، اسی سوسائٹی کے زیر سایہ 1956ء میں دو ماہی **جدید سائنس** کے نام سے رسالہ نکالنا شروع کیا۔ اب کی بار رسالے کی اشاعت بے قاعدہ اور غیر مسلسل رہی۔ 1992ء میں میجر آفتاب کی وفات کے بعد رسالے کی اشاعت پر بدترین اثرات مرتب ہوئے، جدید سائنس کا آخری شمارہ مئی/جون 1998ء میں شائع ہوا۔
کتاب **مجلاتی صحافت کے ادارتی مسائل** کے مطابق ادارہ بڑوں کے لیے دوماہی **جدید سائنس**، بچوں کے لیے **سائنس** اور **پندرہ روزہ سائنس نامہ** لاہور شاخ سے شائع کرتا رہا۔

حوالہ جات
---------

1. 1 2  ششماہی علم و فن، شمارہ 3 و 4، مضمون بعنوان "کیمیائی تالیف"
2. ↑  علیم احمد (2006). "اردو زبان میں عمومی سائنسی جرائد کی عبرت انگیز تاریخ". *گلوبل سائنس*. **9** (100): 71. 25 دسمبر 2018 میں اصل سے آرکائیو شدہ. اخذ شدہ بتاریخ 20 دسمبر 2016.  الوسيط `|url-status=` تم تجاهله (معاونت); الوسيط `|month=` تم تجاهله (معاونت)
3. ↑  گوہر نوشاہی، ڈاکٹر (1989). *مجلاتی صحافت کے ادارتی مسائل*. اسلام آباد: مقتدرہ قومی زبان. صفحہ 86. 25 دسمبر 2018 میں اصل سے آرکائیو شدہ. اخذ شدہ بتاریخ 21 دسمبر 2016.  الوسيط `|url-status=` تم تجاهله (معاونت)
**بھاگ متی** سلطان محمد قلی قطب شاہ کی ملکہ تھیں جسے بعض مورخین افسانہ قرار دیتے ہیں۔ بھاگ متی ایک رقاصہ تھیں اور سلطان اس کے عشق میں گرفتار ہو گیا تھا۔ بعد ازاں بھاگ متی نے اسلام قبول کیا اور سلطان قلی قطب شاہ کی نکاح میں آئیں۔ شہر حیدرآباد کے تسمیہ کے متعلق متعدد نظریات موجود ہیں جن میں ایک نظریہ یہ ہے کہ ابتدا میں اس شہر کا نام بھاگ نگر تھا، پھر جب بھاگ متی کو "حیدر محل" کے خطاب سے نوازا گیا تو اس کے اعزاز میں اس شہر کا نام بھی حیدرآباد کر دیا گیا، تاہم یہ نظریہ مورخین کے درمیان میں اب تک متنازع ہے۔

ابتدائی زندگی
-------------

بھاگ متی یاقوت پورہ کے پاس واقع چچلم کے ایک ہندو خاندان میں پیدا ہوئیں۔

وفات
----

سنہ 1611 عیسوی میں بھاگ متی کی وفات ہوئی تاہم اس کی باقیات پر کوئی مقبرہ تعمیر نہیں کیا گیا۔ اس کے برعکس تارا متی اور پریما متی کی قبریں گنبدان قطب شاہی میں موجود ہیں۔ ہندوستانی فنون لطیفہ کے ماہر ضیاء الدین احمد شکیب کی رائے ہے کہ محمد قلی کے پیشوا (وزیر اعظم) نے بھاگ متی کو تاریخ کی نگاہ سے مخفی رکھنے میں اہم کردار ادا کیا ہے۔

حوالہ جات
---------

1. ↑  Hyderabad or Bhagyanagar? The tiff continues
2. ↑  Bhagmati's tomb? 'No proof to nail it' | Hyderabad News - Times of India
3. ↑  "For Hyderabadis, Bhagmati is vital part of history | Hyderabad News - Times of India". 09 نومبر 2013 میں اصل سے آرکائیو شدہ. اخذ شدہ بتاریخ 30 نومبر 2017.  الوسيط `|url-status=` تم تجاهله (معاونت)

بیرونی روابط
------------

* محمد قلی قطب شاہ، صفحہ 216، از مسعود حسین خان، ناشر: ساہتیہ اکادمی
تھیسیس مینوتایر کو ہلاک کرتے ہوئے
**تھیسیس** (Theseus) (قدیم یونانی: Θησεύς) یونان کی رزمیہ داستانوں کا ایک کردار۔ ایتھنز کا بادشاہ اور اٹیکا کا قومی ہیرو۔ ایجس کا بیٹا جو ایتھرا کے بطن سے پیدا ہوا۔ باپ پیدا ہونے سے پہلے اپنی تلوار اور سینڈل ایک چٹان کے پیچھے رکھ کر چلا گیا تھا اور ایتھرا کو ہدایت کر گیا تھا کہ جب لڑکا جوان ہو جائے اور یہ چٹان ہٹا کر میری یادگار حاصل کر سکے تو اسے میری جانب روانہ کر دیا۔ تھیسیس جوان ہوا اور اپنے باپ کی یادگارکو لے کر ایتھنز آیا۔ جہاں اس کا باپ بادشاہی کر رہا تھا۔ ملکہ میڈیا نے اپنے سوتیلے بیٹے کو پہچان لیا۔ کیونکہ وہ سحر جانتی تھی۔ اور اُسے زیر بھرا جام پیش کرنے کی سازش کی، جو ناکام ہوئی۔ باپ نے اپنی تلوار اور سینڈل پہچان لی اور اسے ولی عہد بنا دیا۔ تھیسیس کے متعلق کہا جاتا ہے کہ اس نے جمہوری حکومت کی تشکیل کی اور ایتھنز کے قدیم رسوم اور رواج میں بڑی اصلاح کی۔ نیز مزن قبائل کی یورش کا ہمیشہ کے لیے سدباب کر دیا۔ تھیسیس کو سیکروس نے ایک پہاڑ کی چوٹی سے پھینک کر ہلاک کر دیاتھا۔ جو تھیسیس کی غیر موجودگی میں ایتھنز کا بادشاہ بن گیا تھا۔ 469 ق م میں اس کی ہڈیاں چن کر ایتھنز لائی گئیں اور اُس کی یادگار میں مبعد بنائے گئے۔ جشن اور کھیل کا اجرا ہوا۔

|  |  |
| --- | --- |
|  | ویکی ذخائر پر **تھیسیس** سے متعلق سمعی و بصری مواد ملاحظہ کریں۔ |
|  |
| --- |
| **خوردبین** |
| مجمع النجوم خوردبین بڑی تصویر کے لیے کلک کریں |
|   |
| **عربی نام:** | **المجهر**  |
| **انگریزی نام:** | Microscopium |
| **خاندان:** | لاکائیل |
| **آسمان میں مقام:** | آسمانِ جنوب چہارم |
| **رقبہ:** | 209.513 ۔ (66 واں) |
| **فی صد رقبہ :** | آسمان کا 0.51 فی صد |
| **مطلع مستقیم:** | 20 گھنٹے 57.88 منٹ |
| **میل:** | 36 ڈگری 16.49 منٹ جنوب |
| **سیاروں والے ستارے :** |    1 |
| **چمکدار ستارے:** |    کوئی نہیں |
| **قریبی مجمع النجوم:** | جدی،قوس،دوربین،ہندی،کونج،حوت جنوبی |
|   |

  


**خرد بین** (عربی: **المجهر**  - انگریزی: Microscopium) ایک مجمع النجوم کا نام ہے۔ اس کو خاندان مجمع النجوم لاکائیل میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 209.513 مربع ڈگری ہے۔ جو کل آسمان کا 0.51 فی صد بنتا ہے۔مطلع مستقیم 20 گھنٹے 57.88 منٹ ہے۔ اور میل 36 ڈگری 16.49 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔

قریبی مجمع النجوم
-----------------

اس کے اردگرد جدی،قوس،دوربین، ہندی،کونج، حوت جنوبی واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم

|  |  |
| --- | --- |
|  | ویکی ذخائر پر **خرد بین (مجمع النجوم)** سے متعلق سمعی و بصری مواد ملاحظہ کریں۔ |
ایک خرد عامل**خرد عملیہ** (micro-processor)، ایسے قابل برنامج (programmable) اور رقمی (digital) برقی جز کو کہا جاتا ہے کہ جو چھوٹے سے واحد نیم موصل اور متحد دوران (integrated circuit) ہوتی ہے اور مرکزی عملیتی اکائی کے افعال کو جاری و ساری رکھتا ہے۔ خرد عملیہ کو یہ نام دینے کی وجہ اس کی جسامت ہوتی ہے کیونکہ خرد کا لفظ اردو میں کسی بھی بہت چھوٹی جسامت والی چیز کے لیے استعمال کیا جاتا ہے جیسے خرد بین (یہاں یہ بات قابل ذکر ہے کہ اردو میں اکثر خورد بین ہی لکھا جاتا ہے جبکہ درست لفظ خرد بین ہے، خورد کھانے کو کہا جاتا ہے)، خرد حیاتیات وغیرہ اور عامل کا لفظ برقیات اور علم کمپیوٹر میں کسی ایسی اختراع کو کہا جاتا ہے کہ جو عملکاری کا فعل انجام دیتی ہو، اب چونکہ یہ عامل جس کی یہاں بات کی جا رہی ہے جسامت میں بہت چھوٹا ہوتا ہے اسی لیے اسے خرد عامل کہا جاتا ہے۔ اس کے انگریزی نام کی وجہ بھی یہی ہے کہ micro کسی بھی چھوٹی چیز کو کہتے ہیں جیسے خرد بین اور خرد حیاتیات وغیرہ اور عملیہ (processor) ایک ایسی اختراع کو کہا جاتا ہے کہ جو عملیتی (processing) فعل انجام دیتی ہو اور ان ہی دو الفاظ سے micro-processor کا لفظ بنایا گیا ہے۔

|  |  |
| --- | --- |
|  | ویکی ذخائر پر **خرد کار** سے متعلق سمعی و بصری مواد ملاحظہ کریں۔ |
خرشبون
 نعمت اللہ ہراتی لکھتا ہے کہ سربنی بن قیس کے چھوٹے لڑکے کا نام خرجنون (خیر الدین) تھا۔ (نعمت اللہ ہراتی، مخزن افغانی، 416) یہ کلمہ شیر محمد گنڈا پور اور معارف اسلامیہ خرشبون آیا ہے۔ جب کہ خیرالدین اس کا معرب ہے۔ 
 اس کلمہ کا ابتدائی جز ’خر‘ ہے جس کے معنی گدھے کے ہیں اور یہ کلمہ اوائل اسلام میں ناموں میں جن میں فرد اور قومیں شامل ہیں اور افغانستان میں قدیم زمانے میں ان کے ناموں میں عام استعمال ہوا ہے۔ اس کے علاوہ برصغیر کی قوموں کے ناموں میں بھی یہ کلمہ استعمال ہوا ہے۔ (دیکھے خر) 
 یہ کلمہ پٹھانوں کے شجرہ نسب میں مختلف شکلوں میں ملتا ہے۔ مثلاً خران، بازخر، خرموذی، خو خرہ، خرمڑ، خربوٹی، خر مغز، ہخر، خریخ، خری وغیرہ ہیں۔ ان کلمات کی اصل خر ہے باقی دوسرے اضافی کلمات نسبتی ہیں۔ کلمہ خرشبون کی اصل خر ہے جب کہ ش اضافی ہے جو آخری حروف پر زور پرنے کی وجہ سے ایک حرف کا اضافہ ہوجاتا ہے۔ (دیکھے شر خبون) جبکہ بون کے معنی پشتو میں والے کے ہیں۔ اس طرح اس کے معنی گدھے والے کے ہیں اور پشتو میں خشبون گدھوں کے سوداگر کو خرشبون کہا جاتا ہے۔ 
 قدیم زمانے میں آریاؤں میں رواج تھا کہ وہ اپنا انتساب کسی جانور سے کرتی تھیں اور وہ اکثر اسے اپنا جد امجد تصور کرتی تھیں اور اس کی پوجا کیا کرتی تھیں۔ غالباً خر اسی زمانے کی یادگار ہے اور غالباً قدیم زمانے میں افغانستان اور شمالی برصغیر میں گدھے کو مقدس سمجھا جاتا تھا اور اس کی پوجا بھی کی جاتی تھی۔ (دیکھے خر) مگر یہ اقوام مسلمان ہونے کے بعد اس کی اصلیت بھول گئیں، مگر روائیتوں میں یہ کلمہ زندہ رہا اور اس کی اصلیت کچھ سے کچھ ہو گئی اور شجرہ نسب ترتیب دیتے ان کو اپنے مورثوں کی حثیت سے پیش کیا۔
Logo
ISI-Mark-Logo
Compulsory Registratio Logo
مہاتما گاندھی کی خواہش کو دیکھتے ہوئے قانونی طور پر بھارت کے قومی جھنڈے کو کھادی (ہاتھوں سے بُنا گیا کپڑا) اور ریشم کے کپڑوں سے بنایا جاتا ہے۔ اس جھنڈے کو بنانے کے مراحل کی نگرانی **بیورو آف انڈین سٹینڈرڈ** (انگریزی: Bureau of Indian Standards) کرتا ہے۔ اسے بنانے کے حقوق کھادی ڈیولپمنٹ اینڈ ولیج انڈسٹریز کمیشن( Khadi Development and Village Industries Commission) مختلف علاقوں کو جاری کرتا ہے اور بیورو آف انڈین سٹینڈرڈ( BIS: Bureau of Indian Standards) کو ان کا لائسنس منسوخ کرنے کا اختیار ہے جو پرچم بنانے سے متعلق ہدایات اور معیار کو پورا نہیں کرتے ہیں. سنہ 2009ء تک کرناٹک کھادی گرام ادیوگ سنیوکتا سنگھ ہی اس جھنڈے کو بنانے والی واحد کمپنی تھی۔

یہ بیورو کئی دیگر سرگرمیوں میں شامل ہے۔ یورو آف انڈین سٹینڈرڈ کے ڈائریکٹر جنرل پرمود کمار تیواری نے اگست 2021ء میں ہال مارکنگ پروگرام بہت کامیاب قرار دیتے ہوئے کہا کہ مختصر وقت میں ایک کروڑ سے زائد زیورات پر یہ نشان لگایا گیا ہے اور 90 ہزار زیورات کو اندراج کیا گیا ہے۔

مزید دیکھیے
-----------

* آئی ایس آئی نشان

حوالہ جات
---------

1. ↑
2. ↑
3. ↑
**زنجیردار درخت** (Chain Tree) جنوبی بھارتی ریاست کیرلا کے ویاناڈ ضلع میں واقع ایک برگد کا درخت ہے۔ زنجیر سے باندھا گیا اس درخت کو یہاں کی پرانی مقامی تاریخ میں اہم مقام حاصل ہے۔ یہ کلپٹا سے 16 کلومیٹر سلطان بتیری سے 41 کلومیٹر اور ماننتاواڈی سے 51 کلومیٹر دور ہے۔

تاریخ
-----

کالیکٹ سے ویاناڈ جانے کے لیے سب سے بڑی رکاوٹ مغربی گھاٹ تھی۔ انگریزوں نے بہت سی تدبیریں بنائیں لیکن کچھ کام نہ آئی۔ اس وقت *کرنتانڈن* (Karinthandan) نامی ایک آدی باسی ہر دن اپنے مویشیوں کو چرانے کے لیے پہاڑوں کے اس پار جاتے ہوئے دیکھا۔ انگریزی انجینئروں نے اس کی مدد سے ویاناڈ کا راستہ دریافت کیا۔ اس دریافت کی نام نامی اپنانے کی لالچ میں انگریزوں نے اس نوجوان آدی باسی کی قتل کر دی۔ کہا جاتا ہے کہ اس کے بعد اس مقام سے گذرنا مشکل ہوا تو کسی ساحر نے اس کی روحِ بد کو زنجیر سے وہیں موجود ایک درخت سے باندھا۔

حوالہ جات
---------

1. ↑  "People's Action For Educational And Economic Development Of Tribal People". 22 جنوری 2016 میں اصل سے آرکائیو شدہ. اخذ شدہ بتاریخ 10 دسمبر 2015.  الوسيط `|url-status=` تم تجاهله (معاونت)

بیرونی روابط
------------

* زنجیری درخت کے بارے میں ٹراول بلاگ میں
* زنجیری درخت کے بارے میں *ویاناڈ ٹورسٹ پلیس* میںآرکائیو شدہ (Date missing) بذریعہ wayanadtouristplaces.com (Error: unknown archive URL)
سانچہ:US Constitution article series
**ریاستہائے متحدہ کے آئین میں پانچویں ترمیم** یا **Fifth Amendment** یا (**Amendment V**) کے تحت کسی بھی مجرمانہ مقدمات میں کسی شخص کو اس کے اپنے خلاف گواہی دینے کے لیے مجبور نہیں کیا جا سکتا۔

متن
---

> No person shall be held to answer for a capital, or otherwise infamous crime, unless on a presentment or indictment of a Grand Jury, except in cases arising in the land or naval forces, or in the Militia, when in actual service in time of War or public danger; nor shall any person be subject for the same offence to be twice put in jeopardy of life or limb; nor shall be compelled in any criminal case to be a witness against himself, nor be deprived of life, liberty, or property, without due process of law; nor shall private property be taken for public use, without just compensation.
> 
> 
>

حوالہ جات
---------

1. ↑  ظالم ماں باب نے ۔۔۔ اردو پوائنٹ

بیرونی روابط
------------

سانچہ:US Constitution
سانچہ:Fifth Amendment crimpro
سانچہ:Criminal due process
**بیلیو ہل** سڈنی کا ایک بندرگاہ کے کنارے مشرقی مضافاتی علاقہ ہے، ریاست نیو ساؤتھ ویلز ، آسٹریلیا میں جو سڈنی کے مرکزی کاروباری ضلع سے 5 کلومیٹر مشرق میں میونسپلٹی آف وولہرا میں واقع ہے۔  مضافاتی علاقہ وینٹ ورتھ ووٹر کے ڈویژن کے اندر واقع ہے۔

### تاریخ

عصری بیلیو ہل کا علاقہ اصل میں کیڈیگل لوگوں کی زمینوں کا حصہ تھا۔  ان کا ذریعہ معاش ماہی گیری اور شیلفش جمع کرنے پر مشتمل تھا۔  19ویں صدی کے اوائل میں آئرش-آسٹریلیائی تارکین وطن نے سرکہ ہل کی لڑائی کے بعد اس علاقے کو سرکہ ہل کہا، جو کہ 1798ء میں جنوب مشرقی آئرلینڈ میں متحدہ آئرشیوں کی بغاوت کے دوران ایک مصروفیت تھی۔ گورنر Lachlan Macquarie نے اس پر بڑا استثنیٰ لیا اور مضافاتی علاقے کا نام بیلیو ہل رکھنے کا فیصلہ کیا، *بیلے ویو* جس کا مطلب *خوبصورت نظارہ* ہے۔

حوالہ جات
---------

1. ↑  Gregory's Sydney Street Directory, Gregory's Publishing Company, 2007
2. 1 2  "Bellevue Hill | The Dictionary of Sydney". *dictionaryofsydney.org*. اخذ شدہ بتاریخ 16 اکتوبر 2021.
3. ↑  The Book of Sydney Suburbs, Frances Pollon, Angus & Robertson, 1990, page 25
**درگا**  (انگریزی: Durgaa)
شیبو مترا کی ہدایت کاری میں 1985ٰء کی بھارتی ہندی زبان کی فلم ہے۔ اس میں ہیما مالنی نے ٹائٹل رول میں، اشوک کمار، پران (اداکار)، راج ببر، ارونا ایرانی کے ساتھ اہم کردار ادا کیے ہیں۔ راجیش کھنہ نے اس میں خصوصی شرکت کی۔ موسیقی سونیک اومی کی ہے۔

کہانی
-----

درگا (ہیما مالنی)، دینا ناتھ (اشوک کمار) کی اکلوتی بیٹی، ایک نرم بولنے والی لڑکی ہے جس کا اس کی زندگی میں مختلف مردوں نے استحصال کیا ہے۔
سب سے پہلے، درگا سنیل نارائن (راج ببر) سے پیار کرتی ہے اور اس سے شادی بھی کر لیتی ہے۔ لیکن اسے شادی کے بعد احساس ہوا کہ اس کے شوہر نے صرف اس کے ساتھ سونے کے بہانے اس سے شادی کی تھی۔
درگا اپنے شوہر کو دوسری لڑکیوں کے ساتھ رومانس کرتے اور سوتے ہوئے دیکھتی ہے۔ اس کا شوہر درگا کا نام طوائف کے طور پر ٹیگ کرنے کا منصوبہ بنا کر مشکل میں ڈالنے کی کوشش کرتا ہے۔
اس کے بعد اس پر ایک معصوم لڑکی کے قتل کا الزام لگایا جاتا ہے لیکن وہ اپنے عدالتی اخراجات برداشت کرنے کے لیے ایک سینئر مہربان جگناتھ (پران (اداکار)) کی مدد لیتی ہے تاکہ وہ اپنے خلاف ہونے والی ناانصافی کا مقابلہ کر سکے۔
اس کا تعارف ایڈوکیٹ موہن (راجیش کھنہ) سے کرایا جاتا ہے، جو ہر معاملے کو جیتنے کی شہرت رکھتا ہے اور اسی لیے اسے درگا کی نمائندگی کرنے والے وکیل کے طور پر رکھا جاتا ہے۔
لیکن درگا اس کی مدد کرنے میں ٌرانے کے مقصد سے واقف نہیں ہے۔ باقی کہانی یہ ہے کہ موہن کو اس بوڑھے نے وکیل کے طور پر کیوں رکھا تھا، درگا کی مدد کرنے والے بوڑھے کا مقصد کیا تھا، کیا درگا کبھی اپنے شوہر کو معاف کر دے گی، جس نے لڑکی کو قتل کیا تھا وغیرہ۔ آخر میں درگا اس سے بدلہ لیتی ہے۔ اس کی زندگی میں شیطان اور موہن نے درگا سے شادی کی۔

مزید دیکھیے
-----------

* ہیما مالنی

حوالہ جات
---------

1. 1 2 3 4 5   — اخذ شدہ بتاریخ: 8 جولا‎ئی 2016
2. ↑  "Kapur Films". 21 جولائی 2011 میں اصل سے آرکائیو شدہ. اخذ شدہ بتاریخ 8 مئی 2011.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
| اصطلاح | term |
| --- | --- |
| تطویل تضارب  امکانیہ | tautology contradiction contingency |

ریاضاتی منطق میں *تضارب* ایسے مرکب مستلف کو کہتے جو ہمیشہ جھوٹ ہو چاہے اس میں پائی جانے والی مستلف کی اقدار کچھ بھی ہوں۔ مثال کے طور پر {\displaystyle p\land \neg p} تضارب ہے جیسا کہ اس کے سچائی جدول سے ظاہر ہے کہ یہ ہمیشہ جھوٹ ہے۔

 
تضارب کی مثال
|  p | {\displaystyle \neg p} | {\displaystyle p\land \neg p} |
|  T |  F |  F |
|  F |  T |  F |

تضارب کے نفی کو *تطویل* کہتے ہیں، یعنی یہ ہمیشہ سچ ہوتی ہے چاہے اس میں پائی جانے والی مستلف کی اقدار کچھ بھی ہو۔
مثال کے طور پر {\displaystyle p\lor \neg p} تطویل ہے جیسا کہ اس کے سچائی جدول سے ظاہر ہے کہ یہ ہمیشہ سچ ہے۔

 
تطویل کی مثال
|  p | {\displaystyle \neg p} | {\displaystyle p\lor \neg p} |
|  T |  F |  T |
|  F |  T |  T |

واضح رہے کہ مرکب مستلف {\displaystyle p\land \neg p} اور مرکب مستلف {\displaystyle p\lor \neg p} ایک دوسرے کے نفی ہیں

{\displaystyle p\land \neg p=\neg (p\lor \neg p)}
ایسی مستلف جو نہ تو تطویل ہو اور نہ ہی متضارب، کو *امکانیہ* کہا جاتا ہے۔

مزید دیکھیے
-----------

حوالہ جات
---------


`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**بنگال کرکٹ ایسوسی ایشن** (انگریزی: Cricket Association of Bengal) یا کرکٹ ایسوسی ایشن آف بنگال بھارت کی ریاست مغربی بنگال کی کرکٹ کی اکائی ہے جو ریاست میں کرکٹ کی دیکھ بھال کرتی ہے۔ بنگال کرکٹ ایسوسی ایشن کا مرکزی دفتر ایڈن گارڈنز میں ہے۔ سی اے بی پورے ریاست میں کرکٹ مقابلے کا انتظام کرتی ہے اور اس کے علاوہ بھی تنظیم کی دیگر ذمہ داریاں ہیں۔ بھارتی کرکٹ کنٹرول بورڈ کے صدر اور بھارتی کرکٹ ٹیم کے سابق کپتان سوربھ گانگولی 2015ء تا 2019ء بنگال کرکٹ ایسوسی ایشن کے صدر تھے۔ بی سی سی آئی کی صدارت ملنے کے بعد وہ سی اے بی کی صدارت سے سبکدوش ہو گئے۔

ٹورنا منٹ
---------

بنگال کرکٹ ایسوسی ایشن ریاست میں کرکٹ کو فروغ دیتی ہے اور اس کے لیے کئی سطح پر ٹورنامنٹ کا انعقاد کرتی ہے۔ سی اے بی انڈر 13، انڈر 16، انڈر 19 اور انڈر 21 سطح کے ٹورنامنٹ کرواتی ہے۔ ان کے علاوہ سی اے بی قومی و بین الاقوامی سطح پر بھی کرکٹ ٹورنامنٹ کا انعقاد کرتی ہے۔

### کچھ ٹورنامنٹ حسب ذیل ہیں

• سی اے بی ایک روزہ لیگ  

• سی اے بی دو روزہ لیگ  

• سی اے بی فرسٹ ڈویزن لیگ  

• سی اے بی سوپر لیگ  

• سینئر ناک آؤٹ  

• پی سین ٹرافی  

• اے این گھوش میموریل ٹرافی  

• جے سی مکھرجی ٹرافی  

• سی اے بی انڈر 13  

• سی اے بی انڈر 16  

• سی اے بی انڈر 21

سی اے بی کے صدور
----------------

بنگال کرکٹ ایسوسی ایشن کے صدور ایسوسی ایشن کے سربراہ ہوتے ہیں اور ریاست مغربی بنگال میں کرکٹ سے متعلق تمام امور کے ذمہ دار ہوتے ہیں۔

مغربی بنگال ٹی-20 کرکٹ فیڈریشن
------------------------------

ریاست میں کل 18 ضلع سطح کے کرکٹ ایسوسی ایشن ہیں۔ان کے تحت 174 کلب ہیں جنہیں ان کی شاخیں کہا جا سکتا ہے۔

° کولکاتا ضلع ٹی-20 کرکٹ ایسوسی ایشن  

° بانکورا ضلع ٹی-20 کرکٹ ایسوسی ایشن  

° بیربھوم ضلع ٹی-20 کرکٹ ایسوسی ایشن  

° کوچ بہار ضلع ٹی-20 کرکٹ ایسوسی ایشن  

° دارجلنگ ضلع ٹی-20 کرکٹ ایسوسی ایشن  

° ہوگلی ضلع ٹی-20 کرکٹ ایسوسی ایشن  

° ہاوڑہ ضلع ٹی-20 کرکٹ ایسوسی ایشن  

° جلپائی گوڑی ضلع ٹی-20 کرکٹ ایسوسی ایشن  

° مالدہ ضلع ٹی-20 کرکٹ ایسوسی ایشن  

° مدنا پور ضلع ٹی-20 کرکٹ ایسوسی ایشن  

° نادیہ ضلع ٹی-20 کرکٹ ایسوسی ایشن  

° پورولیا ضلع ٹی-20 کرکٹ ایسوسی ایشن  

° شمالی 24 پرگنہ ٹی-20 کرکٹ ایسوسی ایشن  

° جنوبی 24 پرگنہ ٹی-20 کرکٹ ایسوسی ایشن  

° شمالی دیناپور ضلع ٹی-20 کرکٹ ایسوسی ایشن  

° جنوبی دیناپور ضلع ٹی-20 کرکٹ ایسوسی ایشن
  

]]Panoramic View of the ایڈن گارڈنز آئی پی ایل 2008ء کے دوران]]

حوالہ جات
---------

1. ↑  Early History of Bengal Cricket leading to the formation of the Cricket Association of Bengal in 1928. *The Cricket Association Of Bengal*.
2. ↑  Former India skipper Ganguly appointed new CAB chief, Avishek Dalmiya to be Jt Secretary – Firstpost
**دگمبر** جین مت کے ایک فرقہ کا نام ہے۔ یہ سنسکرت لفظ دک (آکاش) اور انبر (لباس) سے نکلا ہے۔ برہنہ اور ننگے کو دگمبر کہتے ہیں۔ ہندوؤں کے درمیان شیو بھگوان کا یہی نام ہے۔ جن کی بابت روایت ہے کہ وہ برہنہ رہتے تھے۔ ایک زمانہ تھا جب ایسے سادھو ہندوؤں کے درمیان کہیں کہیں نظر آ جایا کرتے تھے۔ اب یہ گرو معدوم ہو گئے ہیں۔ دِگمبری جینی بھی ننگے رہتے ہیں۔  

ان کا عقیدہ ہے کہ ان کے سادھو یا سنت کو ہی برہنہ رہنا چاہیے۔ وہ غذا اور خواہش کے محتاج نہیں ہوتے۔ اِن کے برہنہ رہنے کا خیال پرانا نہیں ہے بلکہ بہت قدیم ہے اور جینی اور ہندو دونوں میں عام ہے۔ ممکن ہے کہ یہ خیال رشبھ دیو کے زمانہ سے چلا آتا ہو۔ کیونکہ جب انھوں نے ترک دنیا کیا تھا اسی وضع میں رہتے تھے۔ یہ روایت ہے کہ دِگمبر جینی اپنی مورتوں کو کپڑے نہیں پہناتے اُن کی مورتیاں ننگی بنائی جاتی ہیں اور اس وجہ سے ہندو معترض رہتے ہیں کہ ننگی مورت کا دیکھنا پاپ ہے لیکن یہ اعتراض ہی اعتراض ہے۔ جب خود ہندوؤں میں ننگے سادھو (نانگا) اب تک موجود ہیں تو جینیوں کے بابت ان کا یہ اعتراض بیجا ہے۔  

دگمبر اور جینیوں سے مختلف ہوتے ہیں۔ یہ عورتوں کو نجات یا مُکتی کی برکت سے محروم تصور کرتے ہیں اور یہی وجہ ہے کہ اُن کے یہاں کبھی عورتوں کے وہار یا مٹھ نہیں ہوا کرتے تھے۔ یہ صرف اپنے آپ کو سچا جینی مانتے ہیں اور شویتامبر فرقے تک کے ضابطہ کو غلط قرار دیتے ہیں۔

شویتامبر فرقے سے اختلاف
-----------------------

دگمبر مقدس کتب کے مطابق کیول گیان (ہمہ دانی) حاصل کرنے کے بعد اریہنت (ہمہ دان) انسانی خواہشات جیسے کہ بھوک، پیاس اور نیند سے آزاد ہو جاتے ہیں۔ دگمبر عقیدے کے مطابق صرف مرد مکمل برہنہ ہو کر موکش (نجات) حاصل کر سکتا ہے۔ اور موکش عورتوں کے لیے نہیں ہے۔

حوالہ جات
---------

1. ↑  Zimmer 1953، ص: 210۔
2. ↑  Dundas 2002، ص: 45۔
3. ↑  Zimmer 1953، ص: 213۔
4. ↑  Upinder Singh 2009، ص: 314۔ sfn error: no target: CITEREFUpinder\_Singh2009 (help)
5. ↑  Upinder Singh 2009، ص: 319۔ sfn error: no target: CITEREFUpinder\_Singh2009 (help)

### ماخذ

* **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
* **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
* **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
**جرمیات** (انگریزی: Criminology) انفرادی اور سماجی سطحوں پر مجرمانہ برتاؤ کی فطرت، وسعت، اس کے نظم، وجوہ، نگرانی، عواقب اور روک تھام کا سائنسی مطالعہ ہے۔ جرمیات ہمہ مطالعاتی شعبہ تعلیم ہے جس میں برتاؤ اور سماجی علوم دونوں کا مطالعہ خصوصًا عمرانیات، نفسیات، فلسفے، حیاتیات، قانون اور کئی اور شعبوں کے علمی مباحث کو بروئے کار لایا جاتا ہے۔

بھارتی پولیس اہل کار تربیت اور جرمیات
-------------------------------------

سدھیر جین، معروف سینیئر صحافی، انڈین ایکسپریس گروپ اور جن ستا کے سابق چیف سب ایڈیٹر کے مطابق:

|  |  |  |
| --- | --- | --- |
| "| حالانکہ پولیس کے تربیتی اداروں میں ماہر علم جرمیات کی تقرری کا قانون پچھلی صدی کی آٹھویں دہائی میں ہی بن گیا تھا۔ لیکن پولیس سائنس کے غیر ملکی علم سائنس کو پڑھ کر نکلنے والے ان ماہر علم جرمیات کو ہندوستانی پولیس کے لئے بہت کام کا سمجھا نہیں گیا۔ چاہے قندھار طیارہ اغوا کا معاملہ ہو یا آروشی قتل کا معاملہ، ہر بار پولیس اپنے روایتی طرز عمل سے ہی کام چلاتی رہی اور آخر تک اپنی فضیحت کرواتی رہی۔ | "|

مزید دیکھیے
-----------

* جرم
* قانون
* سماجی علوم
* عمرانیات

حوالہ جات
---------

1. ↑  جے این یو سے غائب نجیب اور علم جرمیات
**خیر الدین زرکلی** (عربی: خير الدين الزركلي) انیسویں صدی کے سوریہ کے مشہور قومی شاعر، مؤرخ اور مصنف تھے۔ عموماً اپنے اشعار میں فرانسیسی سامراج پر تنقید کرتے تھے۔ فرانسیسیوں کے مقابلے کے لیے مجاہدین کی مدد کرتے تھے، اسی وجہ سے کئی بار فرانسیسیوں نے انھیں سزائے موت سنائی لیکن ہر بار وہ ان سے بھاگ کر بچ نکلنے میں کامیاب رہتے۔

خیر الدین زرکلی 25 جون 1893ء میں بیروت میں پیدا ہوئے، ان کے والد محمود بن محمد بن علی بن فاس زرکلی دمشق کے مشہور تاجر تھے۔ ابتدائی تعلیم دمشق میں اپنے وطن میں حاصل کی، اس کے علاوہ مکہ، ریاض، مدینہ منورہ، عمان، بیروت اور قاہرہ کا سفر کیا۔ انھوں نے سعودی عرب سفارت میں بھی کام کیا ہے اور عرب لیگ میں بطور وزیر اور سعودی عرب کا ترجمان ہونے کی حیثیت سے کام کیا ہے۔ سنہ 1957ء میں مغربی ممالک میں سعودی سفیر مقرر ہوئے، یہ ان کا آخری عہدہ تھا۔ کئی صحافتی اخبار و رسائل بھی جاری کیا، مثلاً: "الحیاۃ فی القدس"، "لسان العرب"، "الاصمعی" اور "الفقید فی دمشق" وغیرہ۔ علاوہ ازیں قاہرہ میں ان کا ایک عربی مطبع بھی تھا۔ ان کی مشہور کتابوں میں سے: *"الاعلام للزرکلی''* (موجودہ زمانے میں شخصیات کی تاریخ و تراجم پر سب سے بڑی کتاب) ہے، جس کی تالیف میں ترتیب میں 60 سال لگے، اس کے علاوہ دس اور دوسری تالیفات ہیں، اس میں ایک دیوان بھی ہے جو ان کی نظموں اور شعری کلام کا مجموعہ ہے اور ان کی وفات کے بعد شائع ہوا۔ ان کی وفات 25 نومبر 1976ء کو قاہرہ، مصر میں ہوئی۔

حوالہ جات
---------

1. 1 2  General Diamond Catalogue ID:  — بنام: Khair al-Din al-Zirikli
2. 1 2  جی این ڈی آئی ڈی:  — اخذ شدہ بتاریخ: 13 اگست 2015 — اجازت نامہ: CC0
3. ↑  Identifiants et Référentiels — اخذ شدہ بتاریخ: 17 مئی 2020
4. ↑  خير الدين الزِّرِكْلي في مجلة الفاتح آرکائیو شدہ 2013-09-30 بذریعہ وے بیک مشین
5. ↑   قاموس الأدب والأدباء في المملكة العربية السعودية، دارة الملك عبدالعزيز، الرياض، 1435هـ، ص651-652، دارة الملك عبد العزيز، ص651

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 15578201
* ایل سی سی این: n83017847
* آئی ایس این آئی: 0000 0000 8359 7754
* جی این ڈی: 119346036
* SELIBR: 33965
* ایس یو ڈی او سی: 067725414
* بی این ایف: cb10707691v (data)
* BIBSYS: 99034625
* بی این ای: XX1076076

 |
**سرائیکی مصادر** منفرد لکھت اور صوت رکھتے ہیں ـ سرائیکی مصادر اپنی انفرادیت سے با آسانی پہچانے جا سکتے ہیں ـ جس طرح فارسی کے مصادر کے آخر میں تن(ت، ن) یا دن(د، ن) اور اردو کے مصادر کے آخر میں نا (ن، ا) آتا ہے اس طرح سرائیکی مصادر کے آخر میں ݨ(نُوں ڑ)یا وݨ(و، ݨ) آتا ہےـ مصادر مجہول کے آخری حروف یڄݨ(ی،ڄ،ݨ) یا یوݨ(ی،و،ݨ) آتے ہیں ـ آخری حروف ݨ سے پیشتر حرف متحرک ہوتا ہے یعنی اس حرف پر زبر َ یا شد زبر َّ ہوتی ہےـ کبھی کبھار پیش ُ بھی ہوتی ہے لیکن ایسا بہت کم ہوتا ہےـ لیکن اس پر کبھی زیر نہیں ہوتی ہےـ مثلاً  

لِکھَّݨ، پَڑھَݨ، مَرَّݨ، ݙکھَݨ، بھالَݨ پاوَݨ  

درج بالا مصادر کے مصادر مبتعدی دیکھیں
  

لِکھاوَݨ، پَڑھاوَݨ، مَراوَݨ، ݙِکھاوَݨ، بھالوَݨ،پویوَݨ  

درج بالا مصادر مبتعدی کے مبتعدی ملاحظہ کریں  

لِکھواوَݨ، پَڑھواوَݨ، مَرواوَݨ، ݙِکھواوَݨ، بھَلواوݨ، پواوَݨ
مجہول مصادر درج ذیل ہیں  

لکھیجَݨ، پڑھیڄݨ، مریجَݨ، ݙکھیجَݨ، بھلویجَݨ، پویجَݨ  

مجہول مصادر کے مبتعدی درج ذیل ہیں  

لکھویجݨ، پڑھویجݨ، مرویجݨ، ݙکھویجَݨ، بھلویجَݨ، پویجَݨ  

بعض اسماء کی صوت اور لکھت بھی سرائیکی مصادر کی طرح ہوتی ہے لیکن وہ سرائیکی مصادر نہیں ہوتے جیسے کہ  

سُتھݨ، انجَݨ، کانجَݨ وغیرہ  

اگر ان الفاظوں کو مصادر کی کسوٹی پر پرکھیں تو مصادر کے آخری حرف ہدف کرنے سے بقیہ الفاظ فعل امر بن جاتے ہیں وہ مصادر بن جاتے ہیں جیسے کہ  

لکھݨ سے لکھ، پڑھݨ سے پڑھ، مرݨ سے مر، ݙیکھݨ سے ݙیکھ، بھالݨ سے بھال، پاوݨ سے پا وغیرہ  

اگر درج بالا اسماء سے آخری حرف ہدف کر دیا جائے تو بقیہ لفظ فعل امر نہیں ہوتا جیسا کہ  

ستھݨ سے سُتھ، اِنجَݨ سے انج، کانجَݨ سے کانج، وغیرہ  

درج بالا اسماء ہیں ان الفاظوں سے کوئی فعل وارد نہیں ہوتا ہے۔
سرائیکی زبان کے مصادر کا ہر لفظ مکمل بیانہ ہے یعنی مکمل بات منعکس ہوتی ہے اس کی یہ خصوصیت اسے کئی زبانوں سے ممتاز کرتی ہے ـ

حوالہ جات
---------

1. ↑  جامع سرائیکی قواعد،امان اللہ کاظم
**بھارت میں فیلڈ ہاکی** (انگریزی: Field hockey in India) یا بھارت میں ہاکی سے مراد مردوں کی قومی ہاکی ٹیم، بھارت اور خواتین کی قومی ہاکی ٹیم، بھارت ہے۔

جولائی 2018ء میں بھارت کی ریاست اوڈیشا نے وزیر اعظم بھارت نریندر مودی کو خط لکھا کہ فیلڈ ہاکی کو بھارت کا قومی کھیل کا درجہ دیا جائے مردوں کا ہاکی عالمی کپ 2018ء اوڈیشا کی ریاست بھونیشور میں 28 نومبر تا 16 دسمبر منعقد ہوا تھا جس میں نیدرلینڈز مردوں کی قومی ہاکی ٹیم کو بیلجیم مردوں کی قومی ہاکی ٹیم نے شکست دے کر ٹرافی اپنے نام کی تھی۔ بھارت کا قومی کھیل ہاکی تھا۔ مگر اس کی مقبولیت میں گراوٹ کو دیکھتے ہوئے اس سے قومی کھیل کا درجہ چھین لیا گیا۔ فی الحال بھارت کا کوئی قومی کھیل نہیں ہے۔

انتطامیہ
--------

### نئی کمیٹی

انڈین اولمپک ایسو سی اے شن نے ایک نئی 5 رکنی سیلیکشن کمیٹی کا انعقاد کیا۔ یہ پینل بین الاقوامی ہاکی فیڈریشن کے ساتھ بھارت میں فیلڈ ہاکی کے انتظام و انصرام کو دیکھے گا۔ پینل کے صدر کے صدر نشین اسلم شیر خان تھے۔ وہ سابق رکن پارلیمان اور ہاکی کھلاڑی تھے۔ ان کے علاوہ پینل میں اشوک کمار، اجیت پال سنگھ، ظفر اقبال اور دھنراج پلئی تھے۔ اب اسلم شیر خان کی جگہ اجیت پال سنگھ نئی کمیٹی کے صدر نشین ہیں۔

30 اپریل 2008ء کو انڈیا ٹوڈے کو انٹرویو دیتے ہوئے اسلم شیر خان نے کہا تھا 2007ء میں بنی شاہ رخ خان کی خواتین کی ہاکی پر فلم چک دے انڈیا نے خواتین کی قومی ہاکی ٹیم، بھارت کو بہت متاثر کیا تھا۔ اس فلم نے خواتین میں مستقبل میں بہتر کارکردگی کے جذبے کا ابھارا ہے اور وہ بھی ایک چک دے لمحہ ہاکی انڈیا کو دینا چاہتی ہیں۔

مردوں کی ہاکی ٹیم چیمپینز ٹرافی میں
-----------------------------------

بین الاقوامی سطح پر بھارت کی مردوں کی قومی ہاکی ٹیم نے ہمیشہ اچھی کارکردگی کا مظاہرہ کیا ہے۔ چینپنز ٹرافی میں 2016ء اور 2018ء میں بھارتی مردوں کی ٹیم دوسرے مقام پر رہی تھی۔ 1982ء میں تیرسے مقام پر تھی۔ 1983ء، 1996\*ء، 2002ء، 2003ء، 2004ء، 2012ء اور 2014ء\* میں چوتھے مقام پر تھی۔
= ستارہ زد میزبان ہے۔

حوالہ جات
---------

1. ↑  "Notify hockey as national game: Odisha CM Naveen Patnaik requests Narendra Modi". *Deccan Chronicle*. 20 جون 2018 میں اصل سے آرکائیو شدہ. اخذ شدہ بتاریخ 20 جون 2018.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
2. ↑  "Hockey is not our national game: Ministry – Times of India". *The Times of India*. 24 دسمبر 2018 میں اصل سے آرکائیو شدہ. اخذ شدہ بتاریخ 21 دسمبر 2018.  الوسيط `|url-status=` تم تجاهله (معاونت); تحقق من التاريخ في: `|archive-date=` (معاونت)
3. ↑  canadianpress.google.com[*مردہ ربط*]
4. ↑  "United we'll stand: Aslam Sher Khan". Sify sports (www.sify.com). 2008-04-29. 13 اگست 2009 میں اصل سے آرکائیو شدہ. اخذ شدہ بتاریخ 20 ستمبر 2011.  الوسيط `|url-status=` تم تجاهله (معاونت); تحقق من التاريخ في: `|access-date=, |archive-date=` (معاونت)
5. ↑  sports.in.msn.com آرکائیو شدہ 11 اگست 2009 بذریعہ وے بیک مشین
6. ↑  "I want to establish a club culture in Indian hockey: Aslam Sher Khan". *India Today*. 30 اپریل 2008. 19 فروری 2016 میں اصل سے آرکائیو شدہ. اخذ شدہ بتاریخ 30 اپریل 2008.  الوسيط `|url-status=` تم تجاهله (معاونت); تحقق من التاريخ في: `|date=, |archive-date=` (معاونت)

|  |  |
| --- | --- |
| باب آئیکن | باب بھارت  |
**جسمانی ریمانڈ** ایک قانونی اصطلاح ہے۔ کوئی ادارہ جیسے اے این ایف، نیب، ایف آئی اے یا پولیس جب جب کسی ملزم کو گرفتار کرتی ہے تو پھر اسے 24 گھنٹوں کے اندر عدالت کے سامنے پیش کرنا لازم ہوتا ہے۔ادارہ ملزم کو عدالت میں پیش کر کے استدعا کرتا ہے کہ اس نے ملزم سے کوئی ریکوری کرنی ہے یا کوئی ضروری معلومات حاصل کرنی ہیں لہٰذا تفتیش کے لیے جسمانی ریمانڈ دے کر ملزم کو پولیس یا ادارے کی تحویل میں دیا جائے۔جسمانی ریمانڈ کے لیے عدالت کو ریمانڈ کی وجہ بتانا لازمی ہے۔عدالت متعلقہ ادارے یا تفتیشی ایجنسی کی درخواست یا وجہ پر ملزم کا جسمانی یا فزیکل ریمانڈ دیتی ہے۔ پاکستانی عدالت ملزم کا زیادہ سے زیادہ 14 روز تک کا جسمانی ریمانڈ دے سکتی ہے۔ اس کا مطلب یہ ہے کہ ملزم 14روز یا جتنے دن کا ریمانڈ عدالت دیتی ہے اتنے روز وہ تفتیش کے لیے متعلقہ ادارے کی تحویل میں رہے گا۔یہ عدالت کی صوابدید ہے کہ وہ ملزم کا جسمانی ریمانڈ دے یا نہ دے۔ جسمانی ریمانڈ ملزم سے کوئی چیز ریکور کرنے کے لیے لیا جاتا ہے یا اس سے کوئی ایسی حقیقت جاننے کے لیے جس کا علم صرف ملزم ہی رکھتا ہو۔ جسمانی ریمانڈ کے دوران ملزم ضمانت کی درخواست دائر نہیں کر سکتا۔جب ملزم سے جسمانی ریمانڈ کے دوران تفتیش مکمل ہو جاتی ہے تو پھر عدالت اسے جوڈیشل ریمانڈ پر جیل بھجوا دیتی ہے، یعنی ملزم سپرنٹنڈنٹ جیل کی تحویل میں چلا جاتا ہے اور وہی اسے عدالت میں پیش کرنے اور واپس جیل لے جانے کا بھی ذمہ دار ہوتا ہے۔ایک بار دیے گئے ریمانڈ میں دوسری یا تیسری بار توسییع بھی ہو سکتی ہے۔ جسمانی ریمانڈ کے دوران ملزم سے تفتیش مکمل ہونے کے بعد عدالت ملزم کو جوڈیشل ریمانڈ پر جیل بھجوا دیتی ہے جہاں اس سے تفتیش نہیں کی جا سکتی۔جوڈیشل ریمانڈ دینے کا مطلب یہ ہے کہ عدالت نے ملزم کو جیل بھجوانے کے احکامات جاری کر دیے ہیں۔
نیب قوانین کے تحت نیب ملزم کا 90 روز تک کا جسمانی ریمانڈ لے سکتا ہے تاہم عدالت یہاں بھی ایک بار 14 روز سے زیادہ کا ریمانڈ نہیں دے سکتی۔ عدالت کے لیے لازمی نہیں کہ وہ ملزم کا جسمانی ریمانڈ دے، بعض اوقات عدالت ملزم کا جسمانی ریمانڈ دیے بغیر ہی اسے جوڈیشل ریمانڈ پر جیل بھجوانے کے احکامات جاری کر دیتی ہے۔
جوڈیشل ریمانڈ پر ملزم سے جیل میں تفتیش صرف اسی صورت میں ہو سکتی ہے جب نیب، ایف آئی اے، اے این ایف یا متعلقہ ادارہ کسی نئے کیس میں ملزم کی گرفتاری ڈال دے اور عدالت اسے نئے مقدمے میں تفتیش کی اجازت دے دے۔
ملزم جسمانی ریمانڈ کے دوران ضمانت کے لیے درخواست نہیں دے سکتا البتہ ضمانت قبل از گرفتاری کرا سکتا ہے یا پھر جیل جانے کے بعد ضمانت کی درخواست دائر کر سکتا ہے۔

مزید دیکھیے
-----------

* جوڈیشل ریمانڈ

حوالہ جات
---------

1. ↑  کیا آپ جسمانی ریمانڈ اور جوڈیشل ریمانڈ میں فرق جانتے ہیں؟
**بیتولہ** (اطالوی: Bettola) اٹلی کے علاقہ ایمیلیا رومانیا کے صوبہ پیاچنزا میں واقع ایک شہر (کمونے) ہے جس کا رقبہ 123.1 مربع کلومیٹر اور آبادی 2004ء میں 3,178 تھی۔ شہر سطح سمندر سے 329 میٹر کی بلندی پر واقع ہے۔ پیاچنزہ سے قصبہ کا فاصلہ 30 کلومیٹر اور بلونیا سے 140 کلومیٹر ہے۔


 **پیاچنزہ کے قصبے**

آگازانو | آلسینو | بیسینزونے | بیتولہ | بوبیو | بورگونووہ وال تیدونے | کادیو | کالینداسکو | کامیناتا | کاؤرسو | کارپانیتو پیاچنتینو | کستل آرکوآتو | کستل سان جیوانی | کستل ویترو پیاچنتینو | چیرینیالے | کولی | کورتے برونیاتیلا | کوتیماجورے | فارینی | فیریعیرے | فیورنزعولا دآردا | گازولا | گوزولینگو | گرانیانو تریبیعینیزے | گروپاریلو | لوگانیانو والدآردا | مونتیچیلی دعونجینا | مورفاسو | بیبیانو | عتونے | پیکورارا | پیاچنزہ | پیانیلو وال تیدونے | پیوزانو | پودینزانو | پونتے دیل اولیو | پونتبنورے | ریورگارو | روتوفرینو | سان جیورجیو پیاچنتینو | سان پیعیترو ان چیرو | سارماتو | تراوہ | ویرناسکہ | ویگولزونے | ولا نوعووا سل آردا | زیربا | زیانو پیاچنتینو




|  |  |
| --- | --- |
|  | ویکی ذخائر پر **بیتولہ** سے متعلق سمعی و بصری مواد ملاحظہ کریں۔ |
**جولی**  (انگریزی: Julie)
ایک ہندوستانی سنیما کی ہندی زبان شہوانی، شہوت انگیز فلم ہے جسے این آر پچیسیا نے پروڈیوس کیا ہے اور دیپک شیوداسانی نے ہدایت کی ہے۔ فلم میں نیہا دھوپیا، پریانشو چٹرجی، یش ٹونک، سنجے کپور اور اچنت کور شامل ہیں۔ یہ یوٹیوب کے راج شری چینل پر دستیاب ہے۔ 
اس کا سیکوئل، جولی 2، جس میں لکشمی رائے کی اداکاری تھی، جسے دیپک شیوداسانی نے ہی ہدایت کاری کی تھی، قانونی مسائل کے بعد 24 نومبر 2017ء کو ریلیز ہوئی تھی۔

کہانی
-----

جب جولی (نیہا دھوپیا)، گوا کی ایک لڑکی، کو اس کے بوائے فرینڈ، نیل (یش ٹونک) نے ٹھکرا دیا، تو وہ ممبئی چلی گئی۔ وہاں، وہ اپنے باس، روہن (سنجے کپور) کے ساتھ جنسی تعلقات قائم کرتی ہے۔
دل شکستہ اور جذباتی، وہ محبت میں یقین کھو دیتی ہے اور کال گرل بننے کا فیصلہ کرتی ہے۔
مہر شانڈیلیا (پریانشو چٹرجی) کے ساتھ ایک موقع ملاقات، جو ایک کروڑ پتی اور شہر کے سب سے زیادہ اہل بیچلر میں سے ایک ہے، ان کی ایک دوسرے کے لیے فوری پسندیدگی کا باعث بنتا ہے۔
مہر اس کی خوبصورتی سے پوری طرح متاثر ہے اور ایک خاندانی آدمی ہونے کے ناطے اسے شادی کی پیشکش کرتا ہے۔
سب ٹھیک ہے سوائے اس کے کہ مہر اور اس کا خاندان اس حقیقت سے بے خبر ہے کہ جولی ایک اعلیٰ درجے کی طوائف ہے۔
ایک ٹی وی انٹرویو کے دوران، مہر نے سب کو حیران کر دیا کہ جولی ان کی زندگی میں 'کوئی خاص' ہے۔ جولی اب مخمصے میں ہے۔ وہ اپنے ہونے والے شوہر کو اپنے سماجی طور پر ناقابل قبول پیشے کے بارے میں کیسے بتاتی ہے اور اگر مہر اس کی شکل کو قبول کر لیتا ہے تو باقی کہانی کا کیا ہو گا۔

مزید دیکھیے
-----------

* ہندوستانی سنیما

حوالہ جات
---------

1. ↑  **لوا خطا ماڈیول:Citation/CS1/Utilities میں 38 سطر پر: bad argument #1 to 'ipairs' (table expected, got nil)۔**
2. ↑  "Raai Laxmi goes bold in 'Julie 2' trailer". *mid-day*. اخذ شدہ بتاریخ 22 ستمبر 2017.
**سُشما سنگھ** (قبل از شادی: *سشما رانا*) ایک پیشہ ور بھارتی نشانے باز ہے۔ وہ 25 میٹر کے نشانے بازی کے مقابلوں میں حصہ لیتی ہے۔ وہ جسپال رانا کی چھوٹی بہن ہے۔

وہ 25 میٹر کے نشانے بازی کے مقابلوں میں 2002ء سے 2003ء کے بیچ قومی ریکارڈ رکھتی تھی۔ وہ 2006ء دولت مشترکہ کھیلوں میں حصہ لے چکی ہے جو ملبورن میں منعقد ہوئے۔ وہ ان مقابلوں میں 25 میٹر کے نشانے بازی کے زمرے میں سروجا کماری جھوٹھو کی جوڑی دار کے طور پر سونے کا تمغا جیت چکی ہے۔

نجی زندگی
---------

اس نے سیاست دان اور سابق وزیر اعلٰی اتر پردیش راجناتھ سنگھ کے بیٹے پنکج سنگھ سے شادی کی۔ - ان کے اس نشانے بازی کے پیشے کی وجہ سے ان کے پاس 2 لاکھ 60 ہزار کے ہتھیار ہیں۔- پنکج سنگھ کے پاس بھی ایک 20 ہزار روپے کی گن ہے- راجناتھ سنگھ بھی 1-1 روالور اور دنالي رکھتے ہیں۔

2014ء کے حلفنامے کے مطابق سشما کی ساس ساوتری سنگھ کے پاس 30 لاکھ 80 ہزار روپیے کے زیور ہیں۔ اس کے برعکس سشما کے پاس 41 لاکھ روپیے کے زیور ہیں۔

حوالہ جات
---------

1. 1 2  Rajnath Singh Daughter In Law Sushma Singh Is A Gold Medalist Shooter | Lucknow News in Hindi

بیرونی روابط
------------

* "*سشما رانا قومی نشانے کی بازتحریر کر چکی ہے*" - مضمون مورخہ 16 دسمبر، ریڈیف ڈاٹ کام، 2003ء
* "*سشما سونا جیت چکی ہے*" - مضمون مورخہ 3 دسمبر، ریڈیف ڈاٹ کام، 2005ء
**بنیامین بن یعقوب** *( عبرانی : בנימין)* یعقوب کا بارہواں بیٹا ہے۔ اور اس کی والدہ کا نام راحیل ہے جو لابن کی بیٹی تھی ، جس نے حضرت یوسف کو جنم دیا۔ اور پھر بنیامین جوزف کا اکلوتا بھائی تھا۔ بنی اسرائیل کے بارہواں قبائل میں بھی شامل تھا۔

یعقوبؑ (اور اس کا عرفی نام اسرائیل ) کے بارہ بیٹے اور ایک بیٹی دینا تھی ۔ ان بارہ بیٹے کو بنی اسرائیل کہا جاتا ہے۔

اس کے بھائی
-----------

اس کے بھائی حضرت یعقوب (اسرائیل) کے فرزند ہیں ، اور انہیں بنی اسرائیل کہا جاتا ہے اور وہ یہ ہیں:

* بنیامین کا بھائی حضرت یوسف اور ان کی والدہ: راحیل ، لابن کی بیٹی ، یعقوب کے ماموں کی بیٹی۔
* روبن ، جو اپنے بیٹے یہودا ، لاوی ، شمعون ، زبولون اور یاساکر اور ایک بیٹی ، دینا اور ان کی والدہ میں سے سب سے بڑا ہے: لیہ ، لابن کی بیٹی ہے جو راحیل کی بہن اور یعقوب کی کزن ہے۔
* دان اور نفتالی اور ان کی والدہ: بلہا ۔
* جاد اور اشیر اور ان کی والدہ: زلفہ۔

قرآن مجید میں
-------------

قرآن مجید میں سور ہ یوسف میں اس کا حوالہ یہ ہے کہ وہ بھائی تھا جسے یوسف نے اپنے بھائیوں کے ذریعے مصر بلوایا تاکہ وہ اسے اپنے پاس رکھے ، اس کے بعد جب اس نے بتایا کہ وہ یوسف ہے۔ اور یوسف نے اپنے بھائیوں کو خدا سے توبہ کرنے کے لیےایسا کیا ، کیونکہ انہوں نے اسے کنویں میں پھینک دیا تھا ۔ اور یوسف نے ان سے کہا کہ وہ اپنے باپ یعقوبؑ کو مصر لے آئیں۔ اور یوسف نے انہیں اپنی قمیص دے دی اور حکم دیا کہ وہ اس کی قمیص کو اپنے والد کے چہرے پر پھینک دے ، تاکہ وہ بصیرت سے صحت یاب ہوجائے اور وہ تھا۔

بنیامین کا مزار
---------------

بنیامین کے لیے محیب بستی میں جنوبی لبنان میں ایک مقبرہ ہے ۔ یہ درگاہ متعدد بار چوری کی گئی اور چوروں کو ہر بار بے نقاب کیا گیا۔ 25 مئی 2000 ء کو جنوبی لبنان کی آزادی کے بعد ایرانی جمہوریہ نے اس مزار کی بحالی میں اہم کردار ادا کیا۔

ذرائع
-----

1. ↑  مصنف: ماٹس کنٹور  — صفحہ: 19 — ISBN 978-0-87668-229-6
2. ↑
3. 1 2  فصل: 35 — عنوان : Genesis — باب: 24

* قرآن پاک ۔
**دیتاری نائیک** (انگریزی: Daitari Nayak) بھارت کی ریاست اوڈیشا سے تعلق رکھنے والا ایک قبائلی کسان ہے جس نے اپنے علاقے میں سو ایکڑ پہاڑی زمین کو کھود کر آبرسانی کے لیے سازگار بنائی۔ اس عظیم کارنامے کو تسلیم کرتے ہوئے بھارت کی حکومت نے 2019ء میں پدم شری اعزاز کے لیے اس کے نام کا اعلان کیا۔ تاہم بعد میں نائیک نے اس انعام کی وجہ روزگار کے چھٹ جانے کو دیکھتے ہوئے اس کے واپس کرنے کا اعلان کیا۔

مایہ ناز کار نامہ اور انعام
---------------------------

نائیک اوڈیشا کے ضلع کینوجھار کے تالابیتارانی گاؤں سے تعلق رکھتا ہے جو مادی وسائل سے مالا مال ہے۔ اس نے تن تنہا 2010ء اور 2013ء کے بیچ گوناسیکا پہاڑیوں کی کھدائی کی تھی، جس کی وجہ سے اس علاقے کی 100 ایکڑ زمین میں آبرسانی ممکن ہو سکی۔ اسی عظیم کار نامے کے پیش نظر حکومت ہند نے 2019ء میں اس کے لیے پدم شری اعزاز کا اعلان کیا۔

مالی مشکلات
-----------

پدم شری اعزاز کی وجہ سے دہاڑی مزدور کے طور پر ملنے والا کام نائیک کو نہیں ملنے لگا کیوں کہ لوگ اس بات کو اس کی شان کے منافی سمجھنے لگے۔ چونکہ وہ 75 سال کی عمر کا ہو چکا ہے، حکومت اسے 700 روپیے کا بڑھاپے وظیفہ دے رہی تھی، جو اسے ناکافی تھا۔ اندرا آواس یوجنا کے تحت اسے ایک مکان دیا گیا جس کی تعمیر ہنوز نامکمل ہونے کی وجہ سے اسے سوکھی گھاس کے سابقہ گھر میں رہنا پڑ رہا تھا۔ حد تو یہ ہو چکی کہ چونکہ کوئی مناسب ذریعہ روزگار عدم دستیاب ہے، اس لیے وہ تیندو کے پتے اور آم کے پاپڑ بیچنے لگا۔ وہ اپنی بھوک مٹانے کے لیے چیونٹی کے انڈے کھانے لگا۔ اس مجبوری کے تحت اس نے پدم شری اعزاز واپس کرنے کا اعلان کر دیا۔

مزید دیکھیے
-----------

* پدم شری اعزاز

حوالہ جات
---------

1. 1 2  
Padma Shri awardee forced to eat ant eggs to survive
| اصطلاح | term |
| --- | --- |
| سالگرہ مسلئہ  طبقہ  ممکنات  تقرب | birthday problem  order  possibilities  approximation |

ایک جگہ اگر کچھ لوگ جمع ہوں تو اس کا کیا احتمال ہے کہ ان میں سے کسی دو اشخاص کی سالگرہ ایک ہی دن پڑتی ہو گی؟ اگر افراد کی تعداد صرف 23 ہو، تو اس بات کا تقریباً 50 فیصد امکان ہے کہ ان میں کم از کم دو افراد ایسے ہوں گے جن کی سالگرہ ایک ہی دن ہو گی!
اس مسئلہ کی اہمیت اس وجہ سے ہے کہ یہ مسئلہ کئی روپ میں روز مرہ زندگی میں پیش آتا ہے اور عام آدمی کو بظاہر شاز و نادر (یا عجب اتفاق) معلوم ہونے والے واقعہ کا احتمال ریاضی قواعد کے مطابق خاصا زیادہ ہوتا ہے۔

بیان
----

| {\displaystyle n} | {\displaystyle p\_{n}} |
| --- | --- |
| 15 | 0.253 |
| 23 | 0.507 |
| 30 | 0.706 |
| 50 | 0.970 |
| 75 | 0.9997 |

اس بات کا کیا احتمال ہے کہ *n* افراد میں سے دو افراد کی سالگرہ ایک ہی دن پڑتی ہو گی؟ آسانی کے لیے ہم پہلے اس واقعہ کے متمم واقعہ یعنی "*n* میں سے کسی دو افراد کی سالگرہ ایک دن نہیں پڑتی" کا احتمال معلوم کرتے ہیں۔ سال میں 365 دن ہوتے ہیں (leap سال کو چھوڑ کر)۔ ان *n* افراد کو 1 سے *n* تک عدد تفویض کر کے طبقہ بناؤ۔ اس طبقہ کے افراد کے سالگرہ دنوں کا طبقہ {\displaystyle 365^{n}} ممکنات پر مشتمل ہے۔ کسی دو شخص کی سالگرہ ایک ہی دن نہ پڑنے کی صورت میں ممکنات کی تعداد
{\displaystyle 365\times 364\times \cdots \times (365-n+1)}
ہے۔ اس لیے کسی دو افراد کے ایک ہی دن سالگرہ ہونے کا احتمال

{\displaystyle p\_{n}=1-{\frac {365\times 364\times \cdots \times (365-n+1)}{365^{n}}}}
ہو گا۔ جدول میں دیکھو کہ افراد کی تعداد اگر 75 ہو تو یہ امر تقریباً یقینی ہے کہ ان میں دو افراد ایسے ضرور ہوں گے جن کی سالگرہ ایک ہی دن ہو گی۔

تقرب
----

مسئلہ کو یوں دیکھا جا سکتا ہے کہ *n* میں سے ہر دو افراد کے جوڑے کو پرکھا جائے کہ کیا ان کی سالگرہ ایک ہی ہے۔ ان جوڑوں کی تعداد {\displaystyle \left({\begin{matrix}n\\2\end{matrix}}\right)} ہے۔ اور کسی جوڑے کی کامیابی (یعنی ایک ہی دن سالگرہ) کا احتمال {\displaystyle {\frac {1}{365}}} ہے۔ اگر کامیاب جوڑوں کی تعداد کو *X* کہا جائے، تو ظاہر ہے کہ تصادفی متغیر *X* دو رقمی توزیع شدہ ہو گا۔ اس توزیع کا پوئیسن توزیع سے تقرب کیا جا سکتا ہے، جہاں پوئیسن کا 

{\displaystyle \lambda =\left({\begin{matrix}n\\2\end{matrix}}\right){\frac {1}{365}}={\frac {1}{365}}{\frac {n(n-1)}{2}}}
ہو گا۔ اب (کم از کم) دو افراد کا ایک ہی دن سالگرہ ہونے کا احتمال {\displaystyle \Pr(X\geq 1)} ہے، جو پوئیسن توزیع کے حوالے سے 

{\displaystyle \Pr(X\geq 1)\approx 1-exp(-\lambda )}
ہے۔ اس طرح احتمال {\displaystyle p\_{n}} کا تقرب یوں ہو گا

{\displaystyle p\_{n}\approx 1-exp\left(-{\frac {n(n-1)}{2\cdot 365}}\right)}

مزید دیکھیے
-----------

* مونٹے کارلو تشبیہ\*

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
**بیکسلی** جنوبی سڈنی کا ایک مضافاتی علاقہ ہے جو آسٹریلیا کی ریاست نیو ساؤتھ ویلز میں واقع ہے۔ بیکسلی 14 کلومیٹر (46,000 فٹ) سڈنی کے مرکزی کاروباری ضلع کے جنوب میں، بے سائیڈ کونسل کے مقامی حکومتی علاقے میں اور سینٹ جارج کے علاقے کا حصہ ہے۔

### تاریخ

جیمز چاندلر نے مضافاتی علاقے کا نام اپنی جائے پیدائش بیکسلے کے نام پر رکھا جو لندن ، انگلینڈ کے جنوب مشرق میں ہے۔ چاندلر نے 1822ء میں سلویسٹر کا فارم تھامس سلویسٹر سے خریدا جسے تقریباً دس سال پہلے زمین دی گئی تھی۔ اس سال اسے 1,200 acre (490 ha) زمین جو اب بیکسلے نارتھ سے لے کر راکڈیل اور کوگارہ کے بیشتر حصے تک پھیلی ہوئی ہے۔ اس اسٹیٹ پر بہت زیادہ لکڑیاں لگائی گئی تھیں اور مرکز سے گزرنے والا ایک ٹریک جو کہ لکڑیاں پکڑنے والے استعمال کرتے تھے، جسے آج فارسٹ روڈ کہا جاتا ہے۔ کوئین وکٹوریہ اسٹریٹ، گلیڈ اسٹون اسٹریٹ اور بیکنز فیلڈ اسٹریٹ برطانوی ملکہ اور اس کے دو وزرائے اعظم کی یاد مناتے ہیں۔ چاندلر ایک معزز شہری تھا اور مقامی طور پر سکوائر آف بیکسلے کے نام سے جانا جاتا تھا، لیکن اس کی جائیداد نے بشرینرز، فرار ہونے والے مجرموں اور دیگر عجیب و غریب اقسام کو راغب کیا۔ چاندلر اپنے پڑوسیوں کی بدسلوکی سے خوش نہیں تھا اور اس نے 1836ء میں زمین چارلس تھامسن کو بیچ دی۔ بعد میں اسے چارلس ٹنڈل نے خریدا، جس نے 1856ء تک زمین کو گھریلو سائٹس کے لیے ذیلی تقسیم کرنا شروع کیا۔ 

 سینٹ ایلمو، ہیرو روڈ

حوالہ جات
---------

1. ↑  *The Book of Sydney Suburbs*, Compiled by Frances Pollon, Angus & Robertson Publishers, 1990, Published in Australia آئی ایس بی این 0-207-14495-8, Page 28
سرائیکی مصدر فعلی مادے سے الگ وجود رکھتا ہےـ جب جملوں میں زمانہ یا وقت کا تعین نہیں ہوتا تو سرائیکی مصدرمصدر اسم میں ڈھل جاتا ہےـمثال کے طور پر  

پَڑھَݨ چنڳی عادت ء  

زاہد کوں کھیݙَݨ پسند کینی  

پہلے جملے میں پڑھݨ جو مصدر ہے لیکن وہ یہاں بطور فعل استعمال ہوا ہےـدوسرے جملے میں کھیݙَݨ بطور مفعول استعمال ہوا ہےـ   

سرائیکی گرائمر کے قواعد کے مطابق جب مصدر بطور فائل استعمال ہوتا ہے تو وہ **اسم مصدر** کہلاتا ہےـ  

جب سرائیکی مصدر خبر کی تکمیل کرتا ہے تو اسم مصدر کہلاتا ہے جیسا کہ  

تیکوں لاہور ضرورونڄݨے  

تیکوں لاہور لازمی ونڄݨا پوسی  

ہُݨ پچھتاں وݨاں کہڑے کم دا  

یاد رکھ الاوݨے تاں سچ الاوݨے  

تیکوں احتیاط کرݨی پوسی  

درج بالا جملوں میں مصادر میں تصرف کر کے نئی اشکال بنائی گئی ہیں۔ جیسا کہ  

ونڄَݨ سے وںڄݨے اور ونڄݨا پچھتاں وَݨ سے پچھاں وݨا الاوݨ سے الاوݨا کرَݨ سے کرݨی  

جب کسی مصدر کے معنی پر نتائج اور دلیل واقع ہو اسم مصدر کہلاتا ہے مثلاً  

تیݙا بے جا کھلݨ زہر لگتا ہے  

رووݨ کمزوری دی نشاݨی ءِ  

درج بالا جملوں میں کھلݨ اور رووݨ اگرچہ مصدر معروف ہیں لیکن یہاں اسم مصدر کے طور پر استعمال ہوئے ہیں

حوالہ جات
---------

1. ↑  
جامع سرائیکی قواعد
**بیسویں صدی**  (انگریزی: Biswin Sadi)  اردو زبان کے شائع ہونے والے قدیم ترین رسائل میں سے ایک ہے۔ اس رسالے نے قارئین کو ادب عالیہ کی طرف راغب کیا۔ تقریبًا سبھی بڑے مصنفین اور شعرا نے اس رسالے میں اپنا کام شائع کیا جس میں مضامین، سیاسی ظرافت، کارٹون، صحت سے متعلق مواد اور افسانے شائع ہوتے تھے۔

اس کی تاسیس رام رکھا مل عرف خوشتر گرامی نے 1937ء میں رکھی۔ ان کی ادارت میں بیسویں صدی ملک بھر میں مشہور ہو گیا۔ بعد ازاں رحمان نیر نے اس رسالے کا ادارت 1977ء میں اپنے ہاتھوں میں لی۔ 

تاہم نیر کے انتقال کے بعد دو سے ڈھائی سال اس رسالے کی اشاعت مسدود رہی، جس کے بعد اس کا احیا کیا گیا۔ نیر کی اہلیہ شمع افروز زیدی کی مدیر بنی۔ یہ ماہانہ نہیں بلکہ ششماہی اشاعت ہے۔

  

ہر سال دو شمارے منظر عام پر آتے ہیں۔ مگر رسالہ کافی ضخیم شائع ہوتا جا رہا ہے اور امید کی جا رہی ہے کہ آئند اشاعت کی میعاد میں اضافہ ہوگا۔

مزید دیکھیے
-----------

* خوشتر گرامی

حوالہ جات
---------

1. ↑  NATARAJAN، J. (1955). *History of Indian Journalism* (بزبان انگریزی). Publications Division Ministry of Information & Broadcasting. ISBN 9788123026381.
2. ↑  Board، Pratiyogita Darpan Editorial. *Pratiyogita Darpan* (بزبان انگریزی). Upkar Prakashan.
3. ↑  Eur (2002). *The Far East and Australasia 2003* (بزبان انگریزی). Psychology Press. ISBN 9781857431339.
4. ↑  "Awards". *www.milligazette.com* (بزبان انگریزی). اخذ شدہ بتاریخ 27 اکتوبر 2018.
5. ↑  Editor (2014-02-14). "Urdu Sphere: Language, Literature, Learning ھندوستان سے ایک اردو بلاگ: Urdu magazine Biswin Sadi's latest issue hits the stands". *Urdu Sphere*. اخذ شدہ بتاریخ 27 اکتوبر 2018.
**حفیظ ہوشیار پوری** اردو شاعر کراچی(سندھ) , پاکستان۔

ولادت
-----

دیوان پور۔ ضلعجھنگ(پنجاب) - پاکستان میں 5 جنوری 1912ء میں پیدا ہوئے۔

نام
---

قلمی نام حفیظ ہوشیارپوری اصل نام عبد الحفیظ سلیم ہے نام والد شیح فضل محمد ہے۔

تعلیم
-----

ابتدائی اور ثانوی تعلیم ہوشیار پور میں پائی۔ 1933ء میں گورنمنٹ کالج لاہور سے بی اے کیا اور 1936ء میں ایم اے فلسفہ میں کامیاب ہوئے۔

ملازمت
------

کچھ مدت میاں بشیر احمد صاحب کے ساتھ انجمن ترقی اردو کے سیکرٹری بھی رہے۔ پھر آل انڈیا ریڈیو سے وابستہ ہو گئے۔ قیام پاکستان کے بعد ریڈیو پاکستان کراچی میں پروگرام ڈائریکٹر مقرر ہوئے۔ لاہور ریڈیو اسٹیشن کے ڈائریکٹر بھی رہے۔ پھر ریڈیو پاکستان کے ڈپٹی ڈائریکٹر جنرل بھی مقرر ہوئے۔ شاعری کا شغف بچپن سے تھا۔ مولانا غلام قادر گرامی کے فیضان صحبت نے ان کے مذاق سخن کو اور سنوارا۔ غزل اور نظم دونوں میں طبع آزمائی کی ہے۔ مگر غزل ان کا محبوب موضوع رہا۔ مشہور شاعر ناصر کاظمی انہی کے شاگرد تھے۔ تاریخ گوئی میں خاص ملکہ حاصل تھا۔

* مدیر "پھول" لاہور
* مدیر "تہذیب نسواں" لاہور
* ملازمت ،ریڈیو پاکستان .اسلام آباد

وفات
----

10 جنوری 1973ء کراچی (سندھ) - پاکستان میں فوت ہوئے۔

مجموعۂ کلام
-----------

’’مقام غزل‘‘ ان کے انتقال کے بعد شائع ہوا۔ بحوالۂ:پیمانۂ غزل(جلد دوم)،محمد شمس الحق،صفحہ:29

نمونہ کلام
----------

تمام عمر تیرا انتظار ہم نے کیا  

اس انتظار میں کس کس سے پیار ہم نے کیا

محبت کرنے والے کم نہ ہوں گے  

تیری محفل میں لیکن ہم نہ ہوں گے

اگر تو اتفاقاً مل بھی جائے  

تیری فرقت کے صدمے کم نہ ہوں گے

زمانے بھر کے غم اور اک ترا غم  

یہ غم ہوگا تو کتنے غم نہ ہوں گے

حوالہ جات
---------

1. ↑  Bio-bibliography.com - Authors